b'\n_START_ARTICLE_\nNeobnovljivi viri energije\n_START_PARAGRAPH_\nVe\xc4\x8dina neobnovljivih virov energije so fosilna goriva, les ,... Skupaj predstavljajo skoraj 65\xc2\xa0% od skupno proizvedene energije. Mednje uvr\xc5\xa1\xc4\x8damo premog, zemeljske pline in nafto. Njihove zaloge gredo h koncu in jih bo tudi po najbolj optimisti\xc4\x8dnih napovedih zmanjkalo v 21. stoletju. Nafte ne uporabljamo samo za motorje z notranjim zgorevanjem (bencinski in dizelski motor) ampak je zelo pomembna tudi drugje. Predvsem v kemijski industriji, na primer za predelavo v plasti\xc4\x8dne snovi. Zemeljske pline uporabljamo npr. za ogrevanje, premog pa najve\xc4\x8d za ogrevanje in v termoelektrarnah. Elektri\xc4\x8dno energijo za gospodarstvo in gospodinjstvo proizvajajo v glavnem termoelektrarne na premog, jedrske elektrarne in hidroelektrarne. Fosilna goriva pri\xc5\xa1tevamo med neobnovljive energijske vire, ker je za njihov nastanek potrebnih ve\xc4\x8d milijonov let, kar je v primerjavi z zgodovino \xc4\x8dlove\xc5\xa1tva zelo dolgo. Kot zanimivost bi \xc5\xa1e povedali: ve\xc4\x8d kot pol milijona velikih elektrarn deluje no\xc4\x8d in dan, leto za letom da zadovolji elektrike \xc5\xbeeljne stranke.\n_START_SECTION_\nFosilna goriva v preteklosti\n_START_PARAGRAPH_\nV preteklosti je bil premog edino fosilno gorivo, ki so ga poznali. Na Kitajskem so verjetno \xc5\xbee pred 3000 leti uporabljali premog pri proizvodnji bakra. 700 let pozneje so premog uporabljali stari Grki za njimi pa tudi Rimljani. Pred 1000 leti so tudi Indijanci Hopi na ozemlju dana\xc5\xa1njih ZDA uporabljali premog za izdelavo lon\xc4\x8dnih posod.\n_START_SECTION_\nPremog\n_START_PARAGRAPH_\nLes je precej \xc5\xa1ibko gorivo, kar veliko ga porabimo, da segrejemo in zavremo liter mrzle vode. \xc4\x8ce bi les uporabljali kot gorivo v termoelektrarnah, bi hitro posekali vse gozdove. Zato raje uporabljamo premog, ki daje precej ve\xc4\x8d energije kakor les. Les in premog sta trdi gorivi. Skoraj dve petini svetovne elektri\xc4\x8dne energije prihaja iz elektrarn na premog.\n_START_SECTION_\nIzvor fosilnih goriv\n_START_PARAGRAPH_\nPo svetu kro\xc5\xbeita dve teoriji o nastanku fosilnih goriv; bolj pogosta biogeni\xc4\x8dna ter abiogeni\xc4\x8dna teorija. Biogeni\xc4\x8dna teorija pravi, da so fosilna goriva nastala iz rastlin in \xc5\xbeivali v sedimentnih kamninah. Abiogeni\xc4\x8dna teorija pa pravi, da so ogljikovi hidrati nastali ob nastanku zemlje. Biogeni\xc4\x8dna teorija je bolj priljubljena, saj ve\xc4\x8dina znanstvenikov trdi, da je bila zemlja ob nastanku vro\xc4\x8da. To pa naj bi prepre\xc4\x8dilo nastanek ogljikovih hidratov.\n_START_SECTION_\nNafta\n_START_PARAGRAPH_\nNafta je gosta temno rjava ali zelenkasta vnetljiva teko\xc4\x8dina, ki se nahaja v zgornjih plasteh nekaterih delov zemljine skorje. Danes je to zelo pomemben energijski in surovinski vir. \xc5\xa0e vedno velja , da nafta ni neskon\xc4\x8den energetski vir. Pove\xc4\x8dana uporaba vodne in jedrske energije ter znanstveni napredek zmanj\xc5\xa1ujejo na\xc5\xa1o odvisnost od fosilnih goriv.\n_START_SECTION_\nDr\xc5\xbeave proizvajalke\n_START_PARAGRAPH_\nDr\xc5\xbeave, ki proizvajajo najve\xc4\x8dje koli\xc4\x8dine nafte so dr\xc5\xbeave bli\xc5\xbenjega vzhoda: Iran, Irak, Kuvajt, potem Rusija in nekatere dr\xc5\xbeave biv\xc5\xa1e Sovjetske zveze, ZDA, Nigerija, Venezuela, Mehika, Norve\xc5\xa1ka, Zdru\xc5\xbeeno kraljestvo, Dubaj.'